eo eo fr lv lv lv lv lv sl sl lv eo lv lv lv lv lv lv lv lv en lv lv lv en lv lv lv lv en lv lv lv lv lv en lv lv lv en en pl lv lv en lv hbs_lat lv en lv lv lv en en sv lv lv lv lv lv en nb lv lv lv en en lv lv lt nl lv de lv lv pl lv de lv lv pl lv de lv lv pl lv lv eu es en lv lv
Kultūrtelpas STROPS programma "Vasara Priežu dārzā"
no 2022. gada 29. jūnija līdz 1. septembrim
Pie Rīgas Centrālās bibliotēkas Bolderājas filiālbibliotēkas, Gaigalas ielā 3.
Kultūras pasākumu programmas “Vasara priežu dārzā” ietvaros plānots īstenot 10 pasākumus dažādu vecumu Bolderājas apkaimes iedzīvotājiem.
Koncertā piedalās dažādi dziesminieki. Šajā īpašājā vasaras Stropu atklāšanas dienā Priežu dārzā viesosies etnomuzikoloģe Zane Šmite un izcilā ģitāriste Ilze Grunte. Iepazīsim gan Zanes bagāto tautasdziesmu pūru, gan Ilzes pašas radītās dziesmas.
06. jūlijs 12.00 – 14.30.
Piedaloties Kultūras un atpūtas centra “Imanta” bērnu  un jauniešu teātrim "Horizonts" ar rotaļām un muzikāliem numuriem no dažādām teātra izrādēm, kuras cauri gadiem ir nostabilizējušās kā teātra “zelta repertuārs”. Tā būs izglītojoša un izklaidējoša programma bērniem. Pēc izrādes būs iespēja piedalīties rotaļās un spēlēs.
13. jūlijs 17.00 – 18.00
Koncertprogramma ar 3 spilgtām personībām mūzikā. Pazīstamas operu ārijas, dažādu laikmetu tango un latviešu komponistu dziesmas solistes Madaras Dziedātājas interpretācijā kopā ar čellistes Agates Ozoliņas spožo čella spēli un pianista Jāņa Miltiņa skaistāko klavierdarbu interpretāciju - valdzinājums dažādu laikmetu skaņdarbos
Lieliski sabalansēta klasiskās un mūsdienu mūzikas programma par dzīvi, kaisli un prieku.
20. jūlijs 14.00 – 15.30
Lekcija par Pārdaugavas vēsturi un ekskursija ar ieskatu senatnē sadarbībā ar biedrību “Bolderājas grupa”.
Bolderājas senākā daļa Rīgas attīstības plānā ir atzīmēta kā vērtīga, apbūves aizsardzības statuss sargā seno ielu tīklojumu un vēsturisko apbūvi, kas veidojusies kopš 17. gadsimta, kad šeit pastāvīgi uzturējās loči un muitnieki. Kad Bolderāju pievienoja Rīgai, mainījās ielu nosaukumi,  tomēr dažas mājas vairākās paaudzēs šeit dzīvojošie turpina saukt  iedzīvotāju vārdos.
“Bolderājas grupa” kopā ar tās vadītāju Sandru Jakušonoku padziļināti interesējas  un iestājas par Bolderājas apkaimes attīstību, veic vēsturisko izpēti, vada dažādas ekskursijas un organizē domubiedru tikšanos.
27. jūlijs 12.00 - 13.30
Leļļu teātris priežu dārzā
Fragmenti no populārākajām leļļu teātra izrādēm kopā ar Leļļu teātra aktieriem. Bērniem būs iespēja ne tikai ieskatīties leļļu piedzīvojumos, bet arī piedalīties un līdzdarboties.
03. augusts 12.00- 13.30
Trakie profesori un sausā ledus šovs
Trakie profesori veiks dažādus krāsainus eksperimentus, kuros iesaistīs arī mazos pētniekus un kopā uzburs dūmus un staigās pa mākoņiem.
Pasākumu rīkošanas aģentūra Krāsu Karuselis uz Bolderāju atvedīs eksperimentus un fizikas mazos brīnumus, kuros bērni un jaunieši aicināti iesaistīties, izmēģināt un nebaidīties, ka kaut kas var izlīt, uzburbuļot vai ne tur aizšauties. Iegūstot jaunās prasme, tās varēs pielietot arī nākotnē.
!IZMAIŅAS! 10. augusts 12.00- 13.30
Lekcija par veselību un cigun meistarklase
Pasākums ir piemērots ikvienam interesentam, kurš vēlas saņemt enerģijas, harmonijas un veselības zināšanas un iemaņas. Meistari dalīsies savās zināšanās ne tikai stāstot, bet arī aicinot piedalīties un rādot vingrinājumus un kustības.
! IZMAIŅAS! 17. augusts 17.00-18:30
Koncertā uzstāsies mūziķe Katrīna Dimanta ar grupu, lai skaisto vasaras vakaru pieskandinātu ar savu spēcīgo balsi.  Koncertā skanēs labāko un skanīgāko dziesmu izlase – gan pašas komponētās, gan tautas mūzika K. Dimantas apdarē.
Kā saka pati Katrīna: “Dziesma un kopā dziedāšana ir mazie Dziesmu svētku. Svētki dziesmai.”
24. augusts 12.00 – 15.00
Multimediju nodarbība un animācijas veidošanas meistarklase
Bērniem kopā ar vecākiem vai patstāvīgi būs iespēja ar saviem darbiem piedalīties īstā animācijas veidošanas procesā kopā ar pieredzējušām animatorēm Daci Liepu un Silvu Utāni. Animācija tiks veidota, izmantojot aplikāciju, ko dalībnieki būs aicināti lejuplādēt savos mobilajos telefonos. Mākslinieces dalīsies savā pieredzē, ko guvušas līdzdarbojoties pie latviešu animācijas filmām.
Dace Liepa savā darbu pūrā var atzīmēt tādas animācijas filmas kā ”Ness un Nesija”, “Kaķīša dzirnavas”, “Velniņi”, “Neparastie rīdzinieki”, “Saule brauca debesīs” un daudzas citas. Savukārt Silva Utāne, augot līdz ar animatores krāsaino ikdienu, pati gājusi mātes pēdās un radoši iesaistās dažādās bērniem domātās mākslas nodarbībās un, protams, latviešu animācijas filmās, kā piemēram: “Jēkabs, Mimī un runājošie suņi”.
Pasākuma laikā tiks demonstrētas dažādas animācijas filmiņas, ko gadu gaitā Dace Liepa ar saviem audzēkņiem meistarklasēs paveikusi, lai pasākuma apmeklētāji varētu gūt plašāku iespaidu par animācijas tapšanas procesu.
!Bērniem būs iespēja apgūt animācijas veidošanu arī savos telefonos.
01. septembris 14.00 – 16.00
Zinību diena priežu dārzā
Radošās darbnīcas – dziesmas, dejas sadarbībā ar Ilgnesi Avotiņu no Jāņa Rozentāla mākslas skolas . Bērni un jaunieši kopā ar saviem skolas biedriem, kaimiņiem, draugiem un radiem varēs noslēgt aizejošās vasaras ciklu un ar izglītojošām meistarklasēm sagaidīt jauno mācību gada cēlienu. Patīkamā un līksmā gaisotnē ikviens varēs smelties entuziasmu un spēku, lai apgūtu jaunas zināšanas.
Piedalās deju grupa Mazais Andžiņš un jauniešu vokālā studija Tu un ES.
Šie pasākumi ir daļa no Rīgas vasaras kultūras programmas, kas top ar Rīgas pašvaldības atbalstu.
Ditas Lūses personālizstāde "Noskaņu darbnīcā"
Rīgas Kultūras un atpūtas centrs IMANTA, Anniņmuižas bulvāris 29,Rīga
MADONAS NOVADPĒTNIECĪBAS UN MĀKSLAS MUZEJA CEĻOJOŠĀ IZSTĀDE "KALENDĀRI"
Rīgas Kultūras un atpūtas centrs IMANTA, Anniņmuižas bulvāris 29,Rīga
Ditas Lūses personālizstāde "Noskaņu darbnīcā"
Rīgas Kultūras un atpūtas centrs IMANTA, Anniņmuižas bulvāris 29,Rīga
Rīgas pašvaldības kultūras iestāžu apvienības organizācijas:
Rīgas pašvaldības kultūras iestāžu apvienības Kultūras un atpūtas centrs IMANTA, Anniņmuižas bulvāris 29, Rīga, LV1067, apvienība@riga.lv